
MOKSLEIVIŲ KRYŽIAŽODŽIO KONKURSO „ŽINAU – ESU SAUGUS“ NUOSTATAI

I SKYRIUS
BENDROJI DALIS

Kelmės rajono savivaldybės bendrojo ugdymo mokyklų 5–11 klasių moksleivių kryžiažodžio konkurso „Žinau – esu saugus“ (toliau – Konkursas) nuostatai reglamentuoja konkurso organizavimo tikslą ir organizavimo tvarką, konkurso laimėtojų nustatymo tvarką. Konkursą organizuoja Kelmės rajono savivaldybės administracija.
Informaciją apie konkursą Kelmės rajono savivaldybės (toliau – Savivaldybė) interneto svetainėje www.kelme.lt ir socialinių tinklų www.facebook.com Savivaldybės paskyroje teikia Bendrojo priėmimo skyrius.  
Konkurso koordinatorė ir kontaktinis asmuo – Savivaldybės administracijos vyriausioji specialistė Reda Žalandauskienė, el. paštas reda.zalandauskiene@kelme.lt (toliau – koordinatorius).

II SKYRIUS
TIKSLAS

1. Konkursas yra švietimo ugdymo renginys.
2. Konkurso tikslai: šviesti moksleivius, formuoti atsakingo ir saugaus žmogaus įgūdžius, skatinti domėjimąsi civiline sauga; paminėti Tarptautinę civilinės saugos dieną.

III SKYRIUS
LAIKAS IR VIETA

3. Konkursas vyks 2022 m. kovo 1–4 d. 
4. Teisingai išspręstas kryžiažodis kartu su dalyvio duomenimis pateikiamas 2022 m. kovo 1–4 d. Konkurso koordinatoriui elektroniniu paštu reda.zalandauskiene@kelme.lt. Konkurso nugalėtojais taps trys pirmieji dalyviai, atsiuntę teisingus atsakymus.

IV SKYRIUS
DALYVIAI

5. Konkurse gali dalyvauti Kelmės rajono bendrojo lavinimo mokyklų 5–11 klasių mokiniai.
6. Konkurse kiekvienas mokinys dalyvauja asmeniškai. 

V SKYRIUS
ORGANIZAVIMAS

7. Kryžiažodis sudarytas iš civilinės saugos, priešgaisrinės saugos ir medicinos temų. Atsakymai išdėstyti horizontaliuose ir vertikaliuose stulpeliuose, pažymėtuose skaičiumi kairiajame viršutiniame kampe. Teisingas atsakymas – tai žodis, kuris bus gautas išsprendus kryžiažodį ir suradus langelio dešiniajame apatiniame kampe esančius skaičius (vertinamas teisingai išspręstas visas kryžiažodis). 
8. Rezultatus vertins Konkurso koordinatorius, Šiaulių PGV Civilinės saugos skyriaus, Kelmės PGT, Visuomenės sveikatos biuro atstovai.
9. Laimėtojai apdovanojami padėkos raštais ir atminimo dovanėlėmis.

VI SKYRIUS
KITOS SĄLYGOS

10. Konkurso dalyvių atstovai pagal įstatymą sutinka, kad jų vaikų, įvaikių, globotinių ar rūpintinių ir kt. asmeniniai duomenys būtų naudojami tiek, kiek tai būtina Konkurso nuostatų reikalavimams vykdyti, kad nuotraukos ar vaizdo medžiaga su asmeniniu atvaizdu iš apdovanojimų ceremonijos ar kitų su konkursu susijusių renginių būtų publikuojamos viešai ir pateikia koordinatoriui laisvos formos sutikimą. 

VII SKYRIUS
PRIEDAI

Klausimynas, kryžiažodis.
_________________
